text: Forfattere på gymnasium 
  10 oktober 2011 kl. 10.45
  De tre nominerede forfattere til Danske Banks litteraturpris 2011 på 300.000 kroner besøger Esbjerg Gymnasium
  I samarbejde med Danske Bank præsenterer Esbjerg Gymnasium tirsdag den 25. oktober de tre forfattere, som netop i dag er blevet nomineret til Danske Banks litteraturpris 2011. 
  Forfatterne er Svend Holm med "Midt i den blanke nat", Birgithe Kosovic med "Det dobbelte Land"  og Anne Lise Marstrand-Jørgensen med "Hildegaard bind I og II".
  
  Den største 
  Danske Banks litteraturpris, som er på 300.000 kroner, er den største af sin slags herhjemme. 
  Prisen overrækkes i november efter en forudgående læserafstemning.
  
  400 elever vil høre på 
  Mens læserafstemningen står på, besøger de tre nominerede forfattere de største byer herhjemme. 
  I Esbjerg sker det ved et aftenarrangement på Hovedbiblioteket samt ved arrangementet midt på dagen på Esbjerg Gymnasium. 
  Her forventes 400 elever og studerende at deltage.
  